b'\n_START_ARTICLE_\nKDE\n_START_SECTION_\nZgodovina\n_START_PARAGRAPH_\nKDE je Matthias Ettrich prvi\xc4\x8d najavil leta 1996 na dopisnem seznamu Univerze T\xc3\xbcbingen, saj ga je motilo veliko stvari pri namizjih tistega \xc4\x8dasa. Predlagal je, ne le set aplikacij ampak, kar namizno okolje, od katerega bi lahko uporabniki pri\xc4\x8dakovali lep izgled ter preprosto delo. Prvotna najava projekta je spro\xc5\xbela tak val zanimanja, da je nastal projekt KDE._NEWLINE_Matthias je za razvijanje projekta KDE izbral Qt toolkit. Drugi razvijalci so hitro za\xc4\x8deli pisati KDE/Qt aplikacije in v za\xc4\x8detku leta 1997 so izdali \xc5\xbee veliko in uporabno zbirko programov. Takrat Qt \xc5\xa1e ni bil odprtokoden in \xc4\x8dlani projekta GNU so postali zaskrbljeni zaradi uporabe Tollkitovega orodja v odprtokodnih programih. Za\xc4\x8deli so s projektom \xc2\xbbHarmony\xc2\xab\xc2\xa0(predhodnik GTK), da bi izdelali odprtokodno nadomestitev knji\xc5\xbenice Qt, na katerem bi temeljilo grafi\xc4\x8dno namizje GNOME._NEWLINE_V novembru 1998, so Qt izdali pod odprtokodno licenco Q Public License (QPL). Sledila je razprava o kompatibilnosti z licenco GPL. Zato je v septembru 2000 Trolltech izdal verzijo Qt knji\xc5\xbenic dostopno pod licenco GPL. Verzija Qt 4, deluje na vseh najbolj raz\xc5\xa1irjenih platformah, kar pomeni da bodo KDE4 programi lahko delovala tudi na Mac OS X in Microsoft Windows. V za\xc4\x8detku leta 2008 je podjetje Trolltech kupil finski proizvajalec mobilnih telefonov Nokia._NEWLINE_Danes tako KDE kot GNOME sodelujete znotraj projekta freedesktop.org, ki sku\xc5\xa1a poenotiti ne le ti namizni okolji, temve\xc4\x8d tudi vse ostale. Vseeno je med projektoma \xc5\xa1e nekaj rivalstva.\n_START_SECTION_\nUporabnost\n_START_PARAGRAPH_\nKDE posku\xc5\xa1a izdelati za uporabo preproste programe brez pomanjkljivih funkcij. Cilj projekta Uporabnost KDE je: \xc2\xbbDelo znotraj za\xc4\x8drtanih ciljev in trud za izbolj\xc5\xa1ano uporabnost naredijo funkcije bolj preproste za uporabo, la\xc5\xbeje nau\xc4\x8dljive, veliko bolj dosledne in samoumevne, in nasploh bolj ergonomi\xc4\x8dne za ciljne.\xc2\xab Z namenom izbolj\xc5\xa1ati uporabni\xc5\xa1ki vmesnik je bilo delo med izdajama 3.2 in 3.5 usmerjeno predvsem v poenostavitev le-tega. Najbolj obetavno je vse tesnej\xc5\xa1e sodelovanje s projektom OpenUsability. Eden izmed glavnih ciljev KDE 4 je najti preostala obmo\xc4\x8dja, ki jim zaostajajo v smislu uporabnosti. Prakti\xc4\x8dno so bila za izdajo KDE 4 za\xc4\x8drtana povsem nove smernice za bolj \xc4\x8dlove\xc5\xa1ki vmesnik._NEWLINE_Uporabni\xc5\xa1ki vmesnik KDEja je bil pogosto kritiziran kot preve\xc4\x8d kompleksen in preve\xc4\x8d nastavljiv. Pa vendar je poro\xc4\x8dilo o uporabnosti iz leta 2003 pokazalo, da se uporabniki Oken dokaj hitro navadijo prilagojenega namizja KDE 3.1, iz so bili kmalu zmo\xc5\xbeni opraviti nalogo tako hitro kot s sistemom Windows XP.\n_START_SECTION_\nOrganizacija projekta\n_START_PARAGRAPH_\nKDE, kot ve\xc4\x8dino drugih odprtokodnih projektov, razvijajo prostovoljci._NEWLINE_15. oktobra 2006 je programer, vodja distribucije Ubuntu in vesoljski turist Mark Shuttleworth postal patron KDEja, najpresti\xc5\xbenej\xc5\xa1a oblika sponzorstva. 7. julija 2007 pa sta patrona postali \xc5\xa1e korporaciji Intel in Novell. Poleg patronov pa projekt in z njim povezane dogodke finan\xc4\x8dno podpirajo tudi prostovoljci, univerze in podjetja SuSE Linux (del podjetja Novell, Inc.), Mandriva in Trolltech._NEWLINE_Zaradi velikosti projekta imajo razvijalci razli\xc4\x8dne naloge (npr. pisanje kode, prevodi, grafika). Ve\xc4\x8dino problemov se re\xc5\xa1uje prek razli\xc4\x8dnih dopisni\xc5\xa1kih listah._NEWLINE_Pomembne razprave, o datumu izida in o novih programih, objavijo osrednji razvijalci na dopisni\xc5\xa1ki listi \xc2\xbbkde-core-devel\xc2\xab. Te razvijalci pi\xc5\xa1ejo osr\xc4\x8dje KDE, kateremu drugi dodajo \xc5\xa1e aplikacije. Razvijalci jedra med drugim skrbijo, da aplikacije napisane za KDE2 delujejo tudi na KDE3 itd._NEWLINE_KDE je postal zelo priljubljen in zato najdemo uporabnike na vseh koncih sveta, glavni stre\xc5\xbeniki pa se nahajajo na Univerzi T\xc3\xbcbingen in Kaiserslautern v Nem\xc4\x8diji. Za stre\xc5\xbenike skrbi nem\xc5\xa1ka neprofitna organizacija (KDE e.V.), ki je registrirala tudi svoj za\xc5\xa1\xc4\x8ditni znak, zato tudi konference pogosto organizirajo v Nem\xc4\x8diji. Ta organizacija skrbi tudi za prepoznavnost projekta.\n_START_SECTION_\nSodelovanje z Wikipedijo\n_START_PARAGRAPH_\n23. junija 2005 je bilo na spletni strani porojeka objavljeno, da bosta projekt KDE in Fundacija Wikimedia sodelovala, tako da bo \xc4\x8dim ve\xc4\x8d vsebine z Wikipedije vklju\xc4\x8dene kot dodatne storitve v programih._NEWLINE_Prvi koraki v tej smeri so bili narejeni z izdajo KDE 3.5, ki je npr. prinesla podporo za ozna\xc4\x8devanje Wiki-sintakse v urejevalniku Kate in vklju\xc4\x8ditev \xc4\x8dlankov z Wikipedije v storitev iskanja informacij v skladbi z glasbenim predvajalnikom Amarok s pomo\xc4\x8djo vgrajenega iskalnika._NEWLINE_Skupnost uporabnikov je razvila tudi \xc5\xa1tevilne namizne gradnike, eden takih je WikipediaSearch, ki odpre iskani \xc4\x8dlanek v zunanjem brskalniku._NEWLINE_Naslednji velik korak v sodelovanju med projektoma je bila izdaja KDE 4, ki je vklju\xc4\x8ditev Wikipedije prinesel \xc5\xa1e v ve\xc4\x8d programov - npr. namizni globus Marble._NEWLINE_4. aprila 2008 je KDE skupaj z Fundacijo Wikimedia Deutschland odprl skupno pisarno v Frankfurtu.\n_START_SECTION_\nUporabni\xc5\xa1ki vmesnik\n_START_PARAGRAPH_\nProgrami so lahki za uporabo in imajo veliko funkcij. Glede na cilje zapisane na spletni strani projekta \xc2\xbbUporabnost KDE\xc2\xab, \xc5\xbeelijo izdelati lep\xc5\xa1i, hitrej\xc5\xa1i uporabni\xc5\xa1ki vmesnik, za vsesplo\xc5\xa1no uporabo; od \xc5\xa1olarja, do zahtevnega astronoma._NEWLINE_KDE-jev vmesnik uporablja preprost slog, brez mo\xc4\x8dnih kontrastov, pohvali se lahko z uporabo grafike v vektorskem formatu SVG, veliko mo\xc5\xbenostmi za nastavljanje in prevodi v ve\xc4\x8d kot 80 jezikov. Eden izmed ciljev tega projekta je tudi prilagajanje namizja doma\xc4\x8dim uporabnikom Windowsa._NEWLINE_Nastavljanje je zelo preprosto, do opcij lahko dostopamo prek menijev ali nadzornega sredi\xc5\xa1\xc4\x8da.'